
TARGOVISTE





Nr. 2.844 din 14 mai 2021
REFERAT DE APROBARE

la proiectul de hotărâre pentru stabilirea de măsuri privind 

Sărbătoarea Sfinţilor Apostoli  PETRU şi PAVEL – 

ZIUA COMUNEI VULCANA-BĂI – 29 iunie 2021
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.

Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare stabilirea de măsuri privind Sărbătoarea Sfinţilor Apostoli  PETRU şi PAVEL – ZIUA COMUNEI VULCANA-BĂI – 29 iunie 2021.
Sediul materiei privind această capacitate a Consiliului Local îl reprezintă:

a) Hotărârii Consiliului Local nr. 26 din20 aprilie 2021 privind aprobarea Statutului comunei Vulcana-Băi;

b) Hotărârii Consiliului Local 45/2008 privind instituirea „ZILEI DASCĂLULUI VULCĂNEAN”, cu modificările și completările aduse prin Hotărârea Consiliului Local nr. 21/2009;

c) Hotărârii Consiliului Local nr. 22/1998 privind instituirea „PREMIULUI «prof. Virgiliu MAREȘ» pentru învățătură și bună purtare”;

d) Hotărârii Consiliului Local nr. 77/1999 privind înființarea Grupului vocal „Mlădițe vulcănene”; 

e) Hotărârii Consiliului Local nr. 32/2001 privind aprobarea Regulamentului de organizare și funcționare a Concursului Folcloric „VULCANA-BĂI ÎN ZI DE SĂRBĂTOARE”;

f) Hotărârii Consiliului Local nr. 63 din 23 octombrie 2020 privind aprobarea Regulamentului de organizare și funcționare a Consiliului Local al Comunei Vulcana-Băi;

g) Hotărârii Consiliului Local nr. 33 din 20 aprilie 2021 privind alegerea președintelui și a potențialului președinte de ședință pentru durata ședinței următoare,
Ca în fiecare an, la 29 iunie, se sărbătoreşte ZIUA COMUNEI VULCANA-BĂI, zi ce a intrat deja în tradiţia colectivităţii locale. Pentru o cât mai riguroasă organizare şi pentru buna desfăşurare a activităţilor premergătoare acestei zile, rog să se aprobe stabilirea unor măsuri ce sunt necesare în acest scop, în special activităţile ce urmează a se desfăşura pe parcursul acestui eveniment.
Proiectul de hotărâre urmează procedura prevăzută de art. 136 alin. (3) din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate și Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei.
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local pentru stabilirea de măsuri privind Sărbătoarea Sfinţilor Apostoli  PETRU şi PAVEL – ZIUA COMUNEI VULCANA-BĂI – 29 iunie 2021, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI VULCANA-BĂI,
Emil DRĂGHICI

